Nada Đurevska

**Nada Đurevska** (8. januar 1952 – 13. septembar 2017) bila je bosanskohercegovačka glumica.

## Biografija 
Rođena je 8. januara 1952. u Skoplju. Kao šestogodišnja djevojčica 1958, Nada je stigla u Sarajevo. Završila je Osnovnu školu "Hasan Kikić", gdje je bila izuzetan đak, a potom je maturirala u srednjoj medicinskoj školi, nakon koje je upisala i završila glumu. Prvi put je zaigrala u Čehovljevu “Višnjiku”, gdje je tumačila Varju. Niti jedan bosanskohercegovački kultni film, počevši još od "Igmanskog marša" nije mogao proći bez Nadinog pojavljivanja.

Dobitnica je Zlatne Arene Filmskog festivala u Puli (*Od zlata jabuka*) i nagrada SIZ-a grada Sarajeva 1989. za uloge: Maša (Čehov, *Tri sestre*), *Hasanaginica* (Isaković, Hasanaginica), Filomena (Moliere, *Učene žene*) Nađa (Crnjanski, *Roman o Londonu*). Pored ovih kreacija ostaće upamćene i njene uloge u predstavama: *Izgubljeni sin*, Woyzeck, *Hamlet*, *Duplo dno*, *Medeja*, *Hotel slobodan promet*, *Paskvelija*...

U ratnim godinama , igrala na sve tri scene sarajevskih pozorišta (*Majka*, *Hasanaginica*, *Čekajući Godota*, *U agoniji*, *Pješice*).

Nakon rata ostvaruje vrhunske kreacije u predstavama: *Sarah Bernhardt*, *Tartuffe*, *Hamlet*, *Biće, biće*, *Derviš i smrt*, *Kraj igre*, *Suton*, *Roberto Zucco*, *Hanka*, *Partija remija*, *Tvrđava*, *Sakati Billy*, *Višnjik*, *Legenda o Ali-paši*, *Prvi put s ocem na izbore*, *Ženski turbo-folk bend*, igrajući na svim scenama BiH pozorišta.

Dobitnica je mnogih nagrada, između ostalog i Zlatnog lovorovog vijenca za doprinos umjetnosti teatra MESS 2002. godine.

Predstavom *Višnjik*, Narodnog pozorišta Sarajevo, 2004. godine obilježila je 30 godina umjetničkog rada i tom prilikom uručena joj je plaketa Grada Sarajeva.

Nada Đurevska je dobitnica Šestoaprilske nagrade grada Sarajeva, 2014. godine.  Nakon uručenja nagrade je izjavila da se povlači sa scene, nakon 40 godina rada: "Ova nagrada je takva da briše sve uspjehe i neuspjehe, sve tuge, radosti, sve snove, pravde i nepravde na ovom mom često teško prohodnom putu, ali na putu na kojem mi je bilo najvažnije sačuvati ljudsko lice”.

Umrla je 13. septembra 2017. u Sarajevu.

## Uloge 
### Filmovi 
* Izvor - Zagorka (1978)
* Okuka - Marija (1978)
* Krojač za žene (1980) 
* Ćilim (1980)
* Zajedno (1981)
*Miris dunja - Azra (1982)
* Nastojanje - Majka (1982)
*Hasanaginica - Hasanaginica (1983)
* Vatrogasac - Žena (1983)
* Igmanski marš - Crnogorka (1983)
* Nije čovjek ko ne umre (1984)
* Provincija u pozadini (1984)
* Srebrena lisica - Mici (1985)
* Od zlata jabuka - Stamena (1986)
* Štrajk u tkaonici ćilima (1986)
* Strategija Svrake (1987)
*Moj brat Aleksa - Majka Mara Šantić (1991)
* Mliječni put - Fata (2000)
*Viza za budućnost: Novogodišnji special Mubera Polovina Gaćo (2002)
*Viza za budućnost: Novogodišnji special Mubera Polovina Gaćo (2003)
*Kod amidže Idriza - Begzada (2004)
*Viza za budućnost: Novogodišnji special Mubera Polovina Gaćo (2004)
*Dobro uštimani mrtvaci - Marija (2005)
*Nebo iznad krajolika - Majka (2006)
*Grbavica - Aunt Safija (2006)
* Slunjska brda - život ili smrt - Fatima (2006)
*I ja tebi... (2009)
*Jasmina - Safa (2010)
*Obrana i zaštita - Milena (2013)
*Imena višnje - Kata (2015)

### TV serije 
* Djetinjstvo mladosti (1979)
* Tale - Vida (1979)
* Priče iz fabrike - Tereza Kovačić (1985)
* Ranjenik (1989) 
* Strategija svrake (1990)  
*Aleksa Šantić  - Majka Mara Šantić (1992)
* Mumijevi - Mama Mumi (glas) (1997)
*Viza za budućnost - Mubera Polovina Gaćo (2002-2008)
* Mikrofon je vaš ~ Viza za budućnostViza za budućnost: Novogodišnji special- Mubera Polovina Gaćo (2006)
* Žene s broja 13 - više uloga / režiserka (2009)
* Kućni ljubimci - Mama (2009- 2010)
* Foliranti - La Mama (2011-2012)

## Reference 
## Vanjski linkovi 
* 
* https://web.archive.org/web/20160304222052/http://nps.ba/Program.aspx?id=85&lang=BS

Kategorija:Rođeni 1952.
Kategorija:Umrli 2017.
Kategorija:Biografije, Skoplje
Kategorija:Bosanskohercegovačke glumice
Kategorija:Dobitnici Šestoaprilske nagrade